16. ΑΝΑΓΚ. ΝΟΜΟΣ υπ’ αριθ. 725 της 10/11 Δεκ. 1945 Περί τροποποιήσεως και συμπληρώσεως του Ν. 31/1944 "περί ιδρύσεως Υπουργείου Μεταφορών και διαιρέσεως των υπηρεσιών αυτού". Άρθρ.1.-(Τροποποιείται το εδάφιον 2 του άρθρ. 3 του Α.Ν. 31/1944 ανωτ. αριθ. 12). Άρθρ.2.-(Κατηργήθη αφ’ ης ίσχυσεν υπό του Α.Ν. 995/1946 "περί καταργήσεως του άρθρου 2 κλπ."). Άρθρ.3.-(Κατηργήθη δυνάμει των νέων οργανισμών του Υπ. Συγκοινωνιών και Δημοσίων Έργων). Άρθρ.4.-"Η δια των Ν. 3543 και 4101 προβλεπομένη δωρεάν μεταφορά των διατελεσάντων Υπουργών Μεταφορών δια των Σιδηροδρομικών Δικτύων της Χώρας αφορά τους διατελέσαντας Υπουργούς των Μεταφορών επί χρόνον ουχί ελάσσονα των εξ μηνών. Η δωρεάν μεταφορά τούτων ισχύει και επί των πάσης φύσεως εν λειτουργία κρατικών ή μη λεωφορείων αυτοκινήτων". Το άρθρ. 4 ετροποποιήθη ως άνω υπό του Ν.Δ. 143/1946. Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. 